b'\n_START_ARTICLE_\nAssociated Press\n_START_PARAGRAPH_\nAssociated Press (AP) on yhdysvaltalainen uutistoimisto. Se on maailman vanhimpia ja suurimpia uutistoimistoja, perustettu vuonna 1846, jolloin nelj\xc3\xa4 newyorkilaista lehte\xc3\xa4 perusti osuuskunnan saadakseen tuoreita uutisia Meksikon-Amerikan sodasta._NEWLINE_AP:n uutisia k\xc3\xa4ytt\xc3\xa4\xc3\xa4 maailmanlaajuisesti 1\xc2\xa0700 sanomalehte\xc3\xa4 ja 5\xc2\xa0000 televisio- ja radiotoimitusta. Associated Pressin omistavat sille uutisia kirjoittavat ja sen uutisia k\xc3\xa4ytt\xc3\xa4v\xc3\xa4t yhdysvaltalaiset sanomalehdet, televisioasemat ja radioasemat. Yhdysvaltojen ulkopuolellakin monet uutistoimitukset k\xc3\xa4ytt\xc3\xa4v\xc3\xa4t Associated Pressin uutispalvelua.'